Bɔ ni Ooofee Otsɔ Nyɔŋmɔ Naanyo ( Yakobo 2:​23)\n2 Yehowa Nyɔŋmɔ hala adesai komɛi akɛ enanemɛi. Amɛteŋ mɔ kome ji Abraham. (Yesaia 41:8; Yakobo 2:23) Yehowa sumɔ David hu sane. Ekɛɛ akɛ David ji ‘etsui naa nuu.’ (Bɔfoi 13:22) Yehowa ‘shwɛɛɛ’ gbalɔ Daniel hu ‘he kwraa.’​—Daniel 9:23.\n3. Te fee tɛŋŋ ni Abraham, kɛ David, kɛ Daniel batsɔmɔ Yehowa nanemɛi?\n3 Te fee tɛŋŋ ni Abraham, David, kɛ Daniel batsɔmɔ Yehowa nanemɛi? Yehowa kɛɛ Abraham akɛ: “Obo migbee toi.” (1 Mose 22:18) Yehowa kɛ mɛi ni jɛɔ amɛtsui mli amɛboɔ lɛ toi lɛ bɔɔ naanyo. Ekɛ maŋ muu fɛɛ po bɔɔ naanyo. Yehowa kɛɛ Israel maŋ lɛ akɛ: “Nyɛboa migbee toi, ni matsɔ nyɛ-Nyɔŋmɔ, ni nyɛbaatsɔ mimaŋ.” (Yeremia 7:23) No hewɔ lɛ, kɛ́ oosumɔ ni otsɔ Yehowa naanyo lɛ, bo hu bo lɛ toi.\n4 Biblia lɛ hãa wɔleɔ akɛ Yehowa miitao gbɛi ni ebaatsɔ nɔ “ekɛ ehewalɛ lɛ aye abua mɛi ni kɛ amɛtsui fɛɛ ehã lɛ lɛ.” (2 Kronika 16:9) Yehowa wo enanemɛi lɛ ashi yɛ Lala 32:8 lɛ akɛ: “Mahã oná sɛɛyoomɔ ni matsɔɔ bo gbɛ ni otsɔ nɔ. Mawo bo ŋaa ni mihiŋmɛi baakã ohe.”\n5 Henyɛlɔ ko ni yɔɔ hewalɛ lɛ miisumɔ ni efite wɔ kɛ Nyɔŋmɔ teŋ koni wɔkatsɔmɔ Nyɔŋmɔ nanemɛi. Shi Yehowa miisumɔ ni ebu wɔhe. (Kanemɔ Lala 55:22.) Akɛ Yehowa nanemɛi lɛ, wɔjɛɔ wɔtsui fɛɛ mli wɔsɔmɔɔ lɛ. Kɛ́ wɔkɛ shihilɛi ni mli wawai kpe po lɛ, wɔtɔ̃ɔɔ enɔ. Lalatsɛ lɛ ŋma yɛ Yehowa he akɛ: “Akɛni eyɛ mininejurɔ nɔ hewɔ lɛ, mikpokpoŋ kɔkɔɔkɔ.” Nakai nɔŋŋ wɔ hu wɔnuɔ he yɛ Yehowa he. (Lala 16:8; 63:8) Mɛɛ gbɛ nɔ Satan bɔɔ mɔdɛŋ koni efite wɔ kɛ Nyɔŋmɔ teŋ?\n8 Satan kɛɛ nɔ ni Hiob baana kɛjɛ Nyɔŋmɔ dɛŋ lɛ hewɔ ni esɔmɔɔ Nyɔŋmɔ lɛ. Satan kɛɛ Yehowa akɛ: “Ani jeee afabaŋ ofo kɛbu lɛ kɛ eshĩa kɛ nɔ fɛɛ nɔ ni eyɔɔ lɛ he? Ojɔɔ eninenaa nitsumɔ nɔ, ni elɛɛ kooloi eshwere babaoo yɛ shikpɔŋ lɛ nɔ. Shi kɛ́ oosumɔ lɛ, kpã onine mli ni ota nɔ fɛɛ nɔ ni eyɔɔ lɛ he, ni bɔ fɛɛ bɔ ni fee lɛ, ebaalomɔ bo yɛ ohiɛ.”​—Hiob 1:10, 11.\n10. Mɛɛ gbɛ nɔ Satan tutua Hiob? Te Hiob fee enii yɛ he ehã tɛŋŋ?\n10 Klɛŋklɛŋ lɛ, Satan hã aju Hiob kooloi lɛ ekomɛi ni ekpãtã nɔ ni shwɛ lɛ fɛɛ hiɛ. Kɛkɛ ni Satan gbegbee Hiob tsuji lɛ ateŋ mɛi babaoo. Hiob nibii fɛɛ ŋmɛɛ lɛ. Naagbee kwraa lɛ, Satan tsɔ kɔɔyɔɔ ni naa wa ko nɔ egbe Hiob bii nyɔŋma lɛ. Shi loloolo lɛ, Hiob tee nɔ eye Yehowa anɔkwa. Biblia lɛ kɛɔ akɛ: “Enɛ fɛɛ mli lɛ, Hiob efeee esha ko, ni ekɛ sane hu efɔ̃ɔɔ Nyɔŋmɔ nɔ akɛ efee nɔ fɔŋ ko.”​—Hiob 1:12-19, 22.\nAkɛni Hiob ji Yehowa naanyo kpakpa hewɔ lɛ, Yehowa jwere lɛ\n11 Loloolo lɛ, Satan eŋmɛɛɛ saji ahe. Ekɛɛ Nyɔŋmɔ akɛ: “Kɛ́ oosumɔ lɛ, kpã onine mli ni ota ewu kɛ eheloo he, ni bɔ fɛɛ bɔ ni fee lɛ, ebaalomɔ bo yɛ ohiɛ.” No hewɔ lɛ, Satan hã hela ko ni hãa mɔ he jaraa lɛ waa mɔ Hiob. (Hiob 2:5, 7) Shi kome ekoŋŋ lɛ, Hiob ye Yehowa anɔkwa. Hiob kɛɛ akɛ: “Miŋmɛŋ minɔkwayeli lɛ he kɛyashi magbo!”​—Hiob 27:5.\n12. Mɛɛ gbɛ nɔ Hiob hã ana akɛ Satan ji amalelɔ?\n12 No mli lɛ, Hiob leee akɛ Satan ewie eshi lɛ, ni agbɛnɛ hu eleee nɔ hewɔ ni enaa amanehulu lɛ. Eyasusu akɛ Yehowa ji mɔ ni hãa enaa amanehului lɛ. (Hiob 6:4; 16:11-14) Shi fɛɛ sɛɛ po lɛ, Hiob tee nɔ eye Yehowa anɔkwa. Sane nɛɛ fɛɛ tsɔɔ akɛ Hiob fooo lɛ pɛ enɔ mli. Eji Nyɔŋmɔ naanyo ejaakɛ esumɔɔ Nyɔŋmɔ. Saji ni Satan wie eshi Hiob lɛ fɛɛ lɛ, amalei sɔŋŋ!\n13 Eyɛ mli akɛ, no mli lɛ, Hiob leee nɔ ni miiya nɔ yɛ ŋwɛi moŋ, shi eye Nyɔŋmɔ anɔkwa ni ekɛ no tsɔɔ akɛ Satan ji mɔ fɔŋ. Akɛni Hiob fee ehe naanyo kpakpa hewɔ lɛ, Yehowa jɔɔ lɛ.​—Hiob 42:12-17.\n14 Obaanyɛ okase nii kɛjɛ nɔ ni ba Hiob nɔ lɛ mli. Ŋmɛnɛ lɛ, Satan wieɔ eshiɔ wɔ akɛ, nɔ ni wɔbaana kɛjɛ Yehowa dɛŋ lɛ hewɔ wɔsɔmɔɔ Yehowa lɛ. Satan wie yɛ Hiob 2:4 lɛ akɛ: “Gbɔmɔ kɛ nɔ fɛɛ nɔ ni eyɔɔ baahã yɛ ewala hewɔ.” No hewɔ lɛ, jeee Hiob pɛ Satan wie eshi, shi ewie eshi hii kɛ yei fɛɛ akɛ amɛfoɔ amɛ pɛ amɛnɔ mli. Hiob gbele sɛɛ afii ohai abɔ komɛi po lɛ, Satan kãhe eebɔ Yehowa ahora ni eewie eeshi Yehowa tsuji lɛ. Akɛ nɔkwɛmɔnɔ lɛ, awie yɛ Abɛi 27:11 lɛ akɛ: “Mibi, hã ohiɛ akã shi, ni ohã mitsui anya, koni maná nɔ ko makɛɛ mɔ ni wieɔ eshiɔ mi lɛ.”\n16 Satan tsɔɔ gbɛi srɔtoi anɔ koni efite wɔ kɛ Nyɔŋmɔ teŋ. Etutuaa wɔ “tamɔ jata ni miihũu, ni eetao mɔ ko emi.” (1 Petro 5:8) Kaahã efee bo naakpɛɛ, kɛ́ onanemɛi, kɛ owekumɛi, kɛ mɛi krokomɛi bɔ mɔdɛŋ akɛ amɛbaatsĩ onaa koni okpa Biblia lɛ kasemɔ ni okpa nibii kpakpai ni ofeɔ lɛ. Obaanu he tamɔ nɔ ni aatutua bo. * (Yohane 15:19, 20) Agbɛnɛ hu, Satan kwaa efeɔ ehe “tamɔ la bɔfo.” No hewɔ lɛ, ebaabɔ mɔdɛŋ elaka wɔ koni wɔgbo Yehowa nɔ toi. (2 Korintobii 11:14) Gbɛ kroko ni Satan tsɔɔ nɔ etsĩɔ wɔnaa koni wɔkasɔmɔ Yehowa ji ni ehã wɔnu he akɛ wɔsaaa mɛi ni jáa Nyɔŋmɔ, ni no hewɔ lɛ enaŋ jamɔ ni wɔkɛhãa lɛ lɛ he miishɛɛ.​—Abɛi 24:10.\n17 Kɛ́ wɔbo Yehowa toi lɛ, wɔhãa anaa faŋŋ akɛ Satan ji amalelɔ. Mɛni baaye abua wɔ koni wɔbo Yehowa toi? Biblia lɛ kɛɔ akɛ: “Suɔmɔ Yehowa, o-Nyɔŋmɔ lɛ, kɛ otsui fɛɛ kɛ osusuma fɛɛ kɛ onyɛmɔ fɛɛ.” (5 Mose 6:5) Wɔboɔ Yehowa toi ejaakɛ wɔsumɔɔ lɛ. Be ni suɔmɔ ni wɔyɔɔ kɛhã Yehowa lɛ mli waa lɛ, wɔbaasumɔ akɛ wɔfee nɔ fɛɛ nɔ ni ekɛɔ wɔ ni wɔfee lɛ. Bɔfo Yohane ŋma akɛ: “Enɛ ji Nyɔŋmɔ suɔmɔ lɛ, akɛ wɔye ekitãi lɛ anɔ; ni ekitãi lɛ anɔyeli waaa.”​—1 Yohane 5:3.\n19 Yehowa ekɛɛɛ wɔ ni wɔfee nɔ ko ni wɔnyɛŋ wɔfee. (5 Mose 30:11-14) Akɛni Yehowa ji naanyo kpakpa hewɔ lɛ, ele wɔ jogbaŋŋ fe bɔ ni wɔle wɔhe po. Ele wɔnyɛmɔi kɛ wɔgbɔjɔmɔi fɛɛ. (Lala 103:14) Bɔfo Paulo kɛɛ akɛ: “Anɔkwafo ji Nyɔŋmɔ, ni ehãŋ aka nyɛ fe bɔ ni nyɛbaanyɛ naa nyɛdamɔ, shi moŋ yɛ kaa lɛ mli lɛ, ebaaje gbɛ ni nyɛkɛaaje mli hu ehã nyɛ koni nyɛnyɛ naa nyɛdamɔ.” (1 Korintobii 10:13) Wɔbaanyɛ wɔná nɔmimaa akɛ Yehowa baawaje wɔ be fɛɛ be ni wɔfee nɔ ni ja. Ebaahã bo “hewalɛ ni fa kɛteke nɔ” koni ofi shi yɛ shihilɛi ni mli wawai amli. (2 Korintobii 4:7) Be ni Paulo na bɔ ni Yehowa ye ebua lɛ yɛ shihilɛi ni mli wawai ni ekɛkpe lɛ amli lɛ, ewie akɛ: “Yɛ nɔ fɛɛ nɔ mli lɛ, mitsɔɔ mɔ ni wajeɔ mi lɛ nɔ mináa hewalɛ.”​—Filipibii 4:13.\n20 Kɛ́ wɔmiisumɔ ni wɔtsɔmɔ Yehowa nanemɛi lɛ, esaaa akɛ wɔfeɔ nibii ni Yehowa sumɔɔɔ ni wɔfeɔ lɛ, shi no pɛ kɛkɛ faaa. (Romabii 12:9) Nyɔŋmɔ nanemɛi sumɔɔ nibii ni Nyɔŋmɔ sumɔɔ. Awie nibii ni Nyɔŋmɔ sumɔɔ lɛ ahe yɛ Lala 15:1-5 lɛ. (Kanemɔ.) Yehowa nanemɛi lɛ kaseɔ esui lɛ ni amɛjieɔ sui ni nyiɛ sɛɛ nɛɛ akpo, nomɛi ji “suɔmɔ, miishɛɛ, toiŋjɔlɛ, tsuishitoo, mlihilɛ, ekpakpafeemɔ, hemɔkɛyeli, mlijɔlɛ, henɔyeli.”​—Galatiabii 5:22, 23.\n22 Abaanyɛ akɛ tsakemɔi ni ehe baahia ni ofee lɛ ato bɔ ni mɔ ko jieɔ atadei ni ewo muji ni ewoɔ atadei hei lɛ he. Biblia lɛ kɛɔ akɛ esa akɛ ojie “subaŋ momo lɛ” yɛ ohe ni owo “subaŋ hee lɛ.” (Kolosebii 3:9, 10) Eyɛ mli akɛ ebɛ mlɛo akɛ wɔbaafee tsakemɔi nɛɛ moŋ, shi kɛ́ wɔfee nakai ni wɔbo Yehowa toi lɛ, ewo shi akɛ no kɛ “sɛɛnamɔ babaoo” baaba. (Lala 19:11) Hɛɛ, bo Yehowa toi koni okɛhã efee faŋŋ akɛ nɔ ni Satan wie eshi bo lɛ ji amale. Sɔɔmɔ Yehowa, jeee yɛ nɔ ni obaaná wɔsɛɛ lɛ hewɔ, shi moŋ akɛni ojɛɔ otsui krɔŋŋ mli osumɔɔ lɛ lɛ hewɔ. No baahã obatsɔ Nyɔŋmɔ naanyo kpakpa!\n^ kk. 16 Enɛ etsɔɔɔ akɛ Satan hɔ sɛɛ ni eekudɔ mɛi ni bɔɔ mɔdɛŋ ni amɛtsĩ onaa koni okpa Biblia lɛ kasemɔ lɛ. Shi akɛni Satan ji “je nɛɛ nyɔŋmɔ” ni ‘jeŋ muu lɛ fɛɛ kã ehewalɛ mli’ hewɔ lɛ, ebɛ naakpɛɛ akɛ mɛi komɛi baatsĩ wɔnaa koni wɔkasɔmɔ Yehowa.​—2 Korintobii 4:4; 1 Yohane 5:19.\n“Nyɛboa migbee toi, ni matsɔ nyɛ-Nyɔŋmɔ, ni nyɛbaatsɔ mimaŋ.”​—Yeremia 7:23\n“Enɛ fɛɛ mli lɛ, Hiob efeee esha ko, ni ekɛ sane hu efɔ̃ɔɔ Nyɔŋmɔ nɔ akɛ efee nɔ fɔŋ ko.”​​—Hiob 1:22\n“Gbɔmɔ kɛ nɔ fɛɛ nɔ ni eyɔɔ baahã yɛ ewala hewɔ.”​—Hiob 2:4\nBo Yehowa toi ni ofee ohe naanyo kpakpa. Enɛ baahã efee faŋŋ akɛ Satan ji amalelɔ.\n5 Mose 6:​5\nHemɔ oye akɛ Yehowa ekɛŋ bo ni ofee nɔ ko ni onyɛŋ ofee kɔkɔɔkɔ.\nKɛmaje Mɔ Ko Kɛmaje Mɔ Ko Te Obaafee Tɛŋŋ Otsɔ Nyɔŋmɔ Naanyo?